PMIndiaData/PMIndiaSum huggingface dataset:
ദേശീയ പോഷകാഹാര ദൗത്യം പ്രധാനമന്ത്രി ഉദ്ഘാടനം ചെയ്തു; ‘പെണ്‍കുട്ടികളെ രക്ഷിക്കൂ പെണ്‍കുട്ടികളെ പഠിപ്പിക്കൂ’ പദ്ധതിയുടെ വ്യാപനത്തിനും തുടക്കമായി

അന്താരാഷ്ട്ര വനിതാ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി രാജസ്ഥാനിലെ ജുന്‍ജുനുവില്‍ ദേശീയ പോഷകാഹാര ദൗത്യത്തിനും, ‘പെണ്‍കുട്ടികളെ രക്ഷിക്കൂ പെണ്‍കുട്ടികളെ പഠിപ്പിക്കൂ’ പദ്ധതിയുടെ വ്യാപനത്തിനും തുടക്കമിട്ടു. വികസനം കാംക്ഷിക്കുന്ന ജില്ലകളിലെ കളക്ടര്‍മാരുമായും പ്രധാനമന്ത്രി ആശയവിനിമയം നടത്തി. ‘പെണ്‍കുട്ടികളെ രക്ഷിക്കൂ പെണ്‍കുട്ടികളെ പഠിപ്പിക്കൂ’ പദ്ധതിയുടെ ഗുണഭോക്താക്കളായ പെണ്‍കുട്ടികളുമായും, അമ്മമാരുമായും പ്രധാനമന്ത്രി സംസാരിച്ചു. ‘പെണ്‍കുട്ടികളെ രക്ഷിക്കൂ പെണ്‍കുട്ടികളെ പഠിപ്പിക്കൂ’ പദ്ധതി നടപ്പാക്കുന്നതില്‍ മികച്ച പ്രകടനം കാഴ്ച വച്ച ജില്ലകള്‍ക്കുള്ള സര്‍ട്ടിഫിക്കറ്റുകള്‍ പ്രധാനമന്ത്രി സമ്മാനിച്ചു. ആണ്‍കുട്ടികളെ പോലെ പെണ്‍കുട്ടികള്‍ക്കും ഗുണനിലവാരമുള്ള വിദ്യാഭ്യാസം ലഭ്യമാക്കേണ്ടതിന്റെ പ്രാധാന്യം പ്രധാനമന്ത്രി എടുത്തു പറഞ്ഞു. പെണ്‍കുട്ടികള്‍ ഒരു ബാധ്യതയല്ലെന്ന് ചൂണ്ടിക്കാട്ടിയ അദ്ദേഹം വിവിധ രംഗങ്ങളില്‍ പ്രാഗത്ഭ്യം കാഴ്ച വച്ച് കൊണ്ട് അവര്‍ നമ്മുടെ രാജ്യത്തിന് അഭിമാനവും, യശസും നേടിതരുകയാണെന്ന് പറഞ്ഞു. ലിംഗപരമായ വിവേചനം ഒരു തരത്തിലും ഉണ്ടാകാന്‍ പാടില്ലെന്ന് പ്രധാനമന്ത്രി പറഞ്ഞു. സാങ്കേതിക വിദ്യയുടെ ശക്തിയാല്‍ രാജ്യമൊട്ടാകെ ജുന്‍ജുനുവുമായി ബന്ധപ്പെട്ടിരിക്കുകയാണ്. ‘പെണ്‍കുട്ടികളെ രക്ഷിക്കൂ പെണ്‍കുട്ടികളെ പഠിപ്പിക്കൂ’ പദ്ധതി കൂടുതല്‍ വ്യാപിപ്പിക്കുന്നതില്‍ ജുന്‍ജുനു ജില്ലയെ അദ്ദേഹം അഭിനന്ദിച്ചു. കുട്ടികള്‍ക്ക് ശരിയായ പോഷകാഹാരം നല്‍കേണ്ടതിന്റെ പ്രാധാന്യവും പ്രധാനമന്ത്രി എടുത്ത് പറഞ്ഞു. പ്രതിരോധ കുത്തിവയ്പ്പ് സാര്‍വ്വത്രികമാക്കുന്നതിനുള്ള ഇന്ദ്രധനുഷ് ദൗത്യം സ്ത്രീകളുടെയും കുട്ടികളുടെയും ജീവിതത്തില്‍ ഗുണപരമായി വളരെയധികം മാറ്റം കൊണ്ട് വന്നിട്ടുണ്ടെന്ന് അദ്ദേഹം പറഞ്ഞു. സുപ്രധാനമായ ഒരു പദ്ധതിക്ക് തുടക്കമിടുന്നതിനും മറ്റൊരു പദ്ധതി വ്യാപകമാക്കുന്നതിനും രാജസ്ഥാനെ തിരഞ്ഞെടുത്തതില്‍ തനിക്ക് സന്തോഷമുണ്ടെന്ന് തദവസരത്തില്‍ സംസാരിച്ച രാജസ്ഥാന്‍ മുഖ്യമന്ത്രി ശ്രീമതി വസുന്ധര രാജെ പറഞ്ഞു. വനിതാ ശാക്തീകരണത്തിനുള്ള പ്രധാനമന്ത്രിയുടെ എല്ലാ ശ്രമങ്ങള്‍ക്കും രാജസ്ഥാന്‍ എക്കാലവും പിന്‍തുണ നല്‍കുമെന്നും അവര്‍ വ്യക്തമാക്കി.
ഡിസംബര്‍ നാലിന് നടക്കുന്ന പാന്‍ ഐ.ഐ.ടി 2020 ആഗോള ഉച്ചകോടിയില്‍ പ്രധാനമന്ത്രി മുഖ്യ പ്രഭാഷണം നടത്തും

യു.എസ്.എയിലെ പാന്‍ ഐ.ഐ.ടി 2020 ഡിസംബര്‍ 04ന് സംഘടിപ്പിക്കുന്ന ആഗോള ഉച്ചകോടിയില്‍ രാത്രി 9.30ന് പ്രധാനമന്ത്രി ശ്രീ നരേന്ദ്രമോദി മുഖ്യപ്രഭാഷണം നടത്തും. 'ഭാവി ഇപ്പോള്‍' എന്നതാണ് ഈ വര്‍ഷത്തെ ഉച്ചകോടിയുടെ ആശയം. ആഗോള സമ്പദ്ഘടന, സാങ്കേതികവിദ്യ, നൂതനാശയം, ആരോഗ്യം, ആവാസവ്യവസ്ഥ, സംരക്ഷണം, സാര്‍വത്രിക വിദ്യാഭ്യാസം എന്നി വിഷയങ്ങളിലായിരിക്കും ഉച്ചകോടി ശ്രദ്ധകേന്ദ്രീകരിക്കുന്നത്.
കേഡറ്റ്  അണ്ടർ  17  ലോക ഗുസ്തി ചാമ്പ്യൻഷിപ്പിലെ മികച്ച പ്രകടനത്തിന് ഇന്ത്യൻ ഗുസ്തി സംഘത്തെ പ്രധാനമന്ത്രി അഭിനന്ദിച്ചു

ഇറ്റലിയിലെ റോമിൽ നടന്ന കേഡറ്റ് (U-17) ലോക ഗുസ്തി ചാമ്പ്യൻഷിപ്പിലെ മികച്ച പ്രകടനത്തിന് ഇന്ത്യൻ അണ്ടർ 17 ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റിൽ പ്രധാനമന്ത്രി പറഞ്ഞു : 32 വർഷത്തിന് ശേഷം 7 സ്വർണവും (അതിൽ 5 എണ്ണവും വനിതാ കായികതാരങ്ങൾ നേടിയത്) 14 മെഡലുകളും ഗ്രീക്കോ റോമനിൽ ഒരു സ്വർണവുമായി, കേഡറ്റ് (U-17) ലോക ഗുസ്തി ചാമ്പ്യൻഷിപ്പിൽ ഇന്ത്യയുടെ പ്രകടനം എക്കാലത്തെയും മികച്ചതാണ്. ഇന്ത്യയും ഒന്നാമതെത്തി. മെഡലുകളുടെ എണ്ണം. നമ്മുടെ സംഘത്തിന് അഭിനന്ദനങ്ങൾ." –ND–
ഇന്ന് അധികാരമേറ്റ യു.പി. ഗവണ്‍മെന്റിന് പ്രധാനമന്ത്രിയുടെ അഭിനന്ദനം

ഉത്തര്‍പ്രദേശ് ഗവണ്‍മെന്റ് രൂപീകരിക്കാനായി ഇന്നു സത്യപ്രതിജ്ഞ ചെയ്ത ശ്രീ. യോഗി ആദിത്യനാഥ്, ശ്രീ. കേശവ് പ്രസാദ് മൗര്യ, ശ്രീ. ദിനേശ് ശര്‍മ എന്നിവര്‍ ഉള്‍പ്പെടെ എല്ലാവരെയും പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. പുതിയ ഗവണ്‍മെന്റില്‍ ഉറച്ച വിശ്വാസം രേഖപ്പെടുത്തിയ പ്രധാനമന്ത്രി, പുതിയ സംഘത്തിന്റെ നേതൃത്വത്തില്‍ യു.പിയില്‍ മുമ്പില്ലാത്തവിധം വികസനം ഉണ്ടാകുമെന്നും യു.പി. വികസിക്കുമ്പോള്‍ ഇന്ത്യ വികസിക്കുമെന്നും പ്രതികരിച്ചു. ‘ഇന്നു സത്യപ്രതിജ്ഞ ചെയ്ത യോഗി ആദിത്യനാഥ് ജി, കേശവ് പ്രസാദ് മൗര്യ ജി, ദിനേശ് ശര്‍മ ജി എന്നിവര്‍ ഉള്‍പ്പെടെ എല്ലാവര്‍ക്കും അഭിനന്ദനങ്ങള്‍. യു.പിയെ സേവിക്കുന്നതിന് എല്ലാ ആശംസകളും. യു.പിയെ ഉത്തമപ്രദേശമാക്കുന്നതിന് ആവശ്യമായ കാര്യങ്ങള്‍ ഒന്നൊഴിയാതെ ചെയ്യാന്‍ ഈ സംഘത്തിനു സാധിക്കുമെന്ന കാര്യത്തില്‍ എനിക്ക് അങ്ങേയറ്റത്തെ ആത്മവിശ്വാസമുണ്ട്. മുമ്പില്ലാത്ത വിധം വികസനം ഉണ്ടാകും. നമ്മുടെ ഏക ദൗത്യവും ലക്ഷ്യവും വികസനമാണ്. യു.പി. വികസിക്കുമ്പോള്‍ ഇന്ത്യ വികസിക്കും. നമുക്ക് യു.പിയിലെ യുവാക്കളെ സേവിക്കുകയും അവര്‍ക്കായി അവസരങ്ങള്‍ സൃഷ്ടിക്കുകയും വേണം’, പ്രധാനമന്ത്രി പറഞ്ഞു.
നിതി ആയോഗിന്റെ ‘സാമ്പത്തിക നയം- മുന്നോട്ടുള്ള പാത’ സംഗമത്തില്‍ പ്രധാനമന്ത്രി സാമ്പത്തിക വിചക്ഷണന്‍മാരുമായും മറ്റു വിദഗ്ധരുമായും സംവദിച്ചു

നിതി ആയോഗ് സംഘടിപ്പിച്ച ‘സാമ്പത്തിക നയം- മുന്നോട്ടുള്ള പാത’ സംഗമത്തില്‍ പ്രധാനമന്ത്രി ശ്രീ. നരേന്ദ്ര മോദി നാല്‍പതോളം സാമ്പത്തിക വിചക്ഷണന്‍മാരുമായും മറ്റു വിദഗ്ധരുമായും സംവദിച്ചു. സംഗമത്തില്‍ പങ്കെടുത്തവര്‍ സമ്പദ്‌വ്യവസ്ഥ, കൃഷിയും ഗ്രാമീണ വികസനവും, തൊഴില്‍, ആരോഗ്യവും വിദ്യാഭ്യാസവും, ഉല്‍പാദനവും കയറ്റുമതിയും, നഗരവികസനം, അടിസ്ഥാന സൗകര്യം, കണക്റ്റിവിറ്റി തുടങ്ങിയ വിഷയങ്ങളെ സംബന്ധിച്ചുള്ള വീക്ഷണങ്ങള്‍ അവതരിപ്പിച്ചു. ചിന്തോദ്ദീപകങ്ങളായ അഭിപ്രായങ്ങള്‍ അവതരിപ്പിച്ചവര്‍ക്കു ധനകാര്യമന്ത്രി ശ്രീ. അരുണ്‍ ജെയ്റ്റ്‌ലി നന്ദി അറിയിച്ചു. സമ്പദ്‌വ്യവസ്ഥയെക്കുറിച്ചു നിരീക്ഷണങ്ങള്‍ നടത്തുകയും അഭിപ്രായങ്ങള്‍ രേഖപ്പെടുത്തുകയും ചെയ്തതിനു സംഗമത്തില്‍ പങ്കെടുത്തവരോട് പ്രധാനമന്ത്രി നന്ദി പറഞ്ഞു. വിലപ്പെട്ട കാര്യങ്ങളാണു വിദഗ്ധര്‍ ചൂണ്ടിക്കാട്ടിയതെന്ന് അദ്ദേഹം വ്യക്തമാക്കി. സാമ്പത്തിക കാര്യങ്ങളുടെ ചുമതലയുള്ള ഒട്ടേറെ കേന്ദ്ര മന്ത്രിമാരും നിതി ആയോഗ് വൈസ് ചെയര്‍മാന്‍ ശ്രീ. അരവിന്ദ് പനഗരിയയും കേന്ദ്ര ഗവണ്‍മെന്റിലെയും നിതി ആയോഗിലെയും ഉന്നത ഉദ്യോഗസ്ഥരും സംഗമത്തില്‍ പങ്കെടുത്തു.
റഷ്യ -ഇന്ത്യ -ചൈന ത്രികക്ഷി ചർച്ച

പ്രധാനമന്ത്രി മോദി , റഷ്യൻ പ്രസിഡന്റ് വ്ലാദിമിർ വി . പുടിൻ , ചൈനീസ് പ്രസിഡന്റ് സീ ജിങ്‌പിങ് എന്നിവർ ഇന്ന് ബ്യൂനോസ്‌ എയർസിൽ ഒരു ത്രികക്ഷി യോഗം ചേർന്നു . മൂന്ന് രാഷ്ട്രങ്ങളും തമ്മിൽ വർദ്ധിച്ച ആശയവിനിമയം പ്രോത്സാഹിപ്പിക്കുന്നതിനും, അന്താരാഷ്ട്ര വേദികളിൽ പരസ്പര സഹകരണം വിപുലപ്പെടുത്തുന്നതും സംബന്ധിച്ച കാഴ്ചപ്പാടുകൾ മൂന്ന് നേതാക്കളും പങ്ക് വച്ചു. ഐക്യരാഷ്ട്ര സഭ, ലോക വ്യാപാര സംഘടനാ , എന്നിവ പോലത്തെ സുസ്ഥാപിത സ്ഥാപനങ്ങളും , നവ ആഗോള ധനകാര്യ സ്ഥാപനങ്ങളും പോലത്തെ , ലോകത്തിന് ഗുണം ചെയ്ത ബഹുതല സ്ഥാപനങ്ങളും പരിഷ്‌ക്കരിക്കേണ്ടതിന്റെയും ശക്തിപ്പെടുത്തുന്നതിന്റെയും പ്രാധാന്യത്തെ കുറിച്ചു അവർ യോജിപ്പ് പ്രകടിപ്പിച്ചു. ആഗോള വളർച്ചയ്ക്കും, സമൃദ്ധിക്കും ഒരു തുറന്ന ലോക സമ്പദ്ഘടനയും , ഒരു ബഹുതല വ്യാപാര സംവിധാനത്തിന്റെ പ്രയോജനങ്ങൾ അവർ എടുത്തു പറഞ്ഞു. അന്താരാഷ്‌ട്ര, മേഖലാ സമാധാനവും ഭദ്രതയും സംയുക്തമായി പരിപോഷിപ്പിക്കുന്നതിന് , ബ്രിക്സ്, എസ്സ് സി ഓ , ഇ എ എസ്സ് മുതലായ സംവിധാനങ്ങൾ മുഖേന സഹകരണം ശക്തിപ്പെടുത്തുന്നതിനും , ഭീകരതയും, കാലാവസ്ഥാവ്യതിയാനവും പോലുള്ള രാജ്യാന്തര വെല്ലുവിളികൾ നേരിടുന്നതിനും, എല്ലാ ഭിന്നതകൾക്കും സമാധാനപരമായ പരിഹാരം കാണുന്നത് പ്രോത്സാഹിപ്പിക്കാനും സ്ഥിരമായ കൂടിയാലോചനകൾ നടത്താൻ മൂന്ന് നേതാക്കളും യോജിപ്പിലെത്തി. ആർ ഐ സി രൂപ ഘടനയിലുള്ള സഹകരണത്തിന്റെ പ്രാധാന്യം അംഗീകരിച്ച മൂന്ന് നേതാക്കളും , ഇത്തരം ത്രികക്ഷി സമ്മേളനങ്ങൾ ബഹുമുഖ വേളകളിൽ നടത്താനും തീരുമാനിച്ചു .
108 അടി ഉയരമുള്ള ഹനുമാൻ  പ്രതിമ പ്രധാനമന്ത്രി ഏപ്രിൽ 16ന് മോർബിയിൽ അനാച്ഛാദനം ചെയ്യും

ഹനുമാൻ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ഗുജറാത്തിലെ മോർബിയിൽ 108 അടി ഉയരമുള്ള ഹനുമാൻ ജിയുടെ പ്രതിമ 2022 ഏപ്രിൽ 16 ന് രാവിലെ 11 മണിക്ക് വീഡിയോ കോൺഫറൻസിംഗിലൂടെ അനാച്ഛാദനം ചെയ്യും. ഹനുമാഞ്ജി ചാർധാം പദ്ധതിയുടെ ഭാഗമായി രാജ്യത്തുടനീളം നാല് ദിശകളിലായി സ്ഥാപിക്കുന്ന 4 പ്രതിമകളിൽ രണ്ടാമത്തേതാണ് ഈ പ്രതിമ. പടിഞ്ഞാറ് മോർബിയിലെ പരമപൂജ്യ ബാപ്പു കേശവാനന്ദ് ജിയുടെ ആശ്രമത്തിലാണ് ഇത് സ്ഥാപിച്ചിരിക്കുന്നത്. ഈ പരമ്പരയിലെ ആദ്യ പ്രതിമ 2010-ൽ വടക്ക് ഷിംലയിൽ സ്ഥാപിച്ചു. തെക്ക് രാമേശ്വരത്ത് പ്രതിമയുടെ പണി ആരംഭിച്ചിട്ടുണ്ട്. –ND–
കേരളത്തിലേതടക്കം പുതുതായി രൂപീകരിച്ച 13 കേന്ദ്ര സര്‍വകലാശാലകളുടെ പുതുക്കിയ ചെലവ് എസ്റ്റിമേറ്റിന് കേന്ദ്രമന്ത്രിസഭയുടെ അംഗീകാരം

രാജ്യത്ത് പുതുതായി രൂപീകരിച്ച 13 കേന്ദ്ര സര്‍വകലാശാലകളുടെ തുടര്‍ചെലവുകള്‍ക്കായും കാമ്പസുകളില്‍ അത്യാവശ്യ അടിസ്ഥാന സൗകര്യങ്ങള്‍ പൂര്‍ത്തീകരിക്കുന്നതിനുമായി 3639.32 കോടി രൂപ അനുവദിക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ച്ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. 36 മാസത്തിനുള്ളില്‍ ഈ സര്‍വകലാശാലകളിലെ പ്രവൃത്തികള്‍ പൂര്‍ത്തിയാക്കും. കേന്ദ്ര മന്ത്രിസഭ ഈ സര്‍വകലാശാലകള്‍ക്കായി നേരത്തേ അനുവദിച്ച 3000 കോടി രൂപയെക്കാള്‍ 1474.65 കോടി രൂപ അധികമായി ചെലവഴിക്കുന്നതിനും മന്ത്രിസഭായോഗം മുന്‍കാല പ്രാബല്യത്തോടെ അംഗീകാരം നല്‍കി. 2009 ലെ കേന്ദ്ര സര്‍വകലാശാലാ നിയമം അനുസരിച്ചാണ് ബീഹാര്‍, ഹരിയാന, ഹിമാചല്‍ പ്രദേശ്, ജമ്മു കാശ്മീര്‍, (രണ്ടെണ്ണം) ഝാര്‍ഖണ്ഡ്, കര്‍ണ്ണാടക, കേരളം, ഒറീസ, പഞ്ചാബ്, രാജസ്ഥാന്‍, തമിഴ്‌നാട് എന്നിവിടങ്ങളില്‍ കേന്ദ്ര സര്‍വകലാശാലകള്‍ സ്ഥാപിച്ചത്. ഇവ താഴെപ്പറയുന്നു; 1) സെന്‍ട്രല്‍ യൂണിവേഴ്‌സിറ്റി ഓഫ് സൗത്ത് ബീഹാര്‍, ഗയ, ബീഹാര്‍. 2) സെന്‍ട്രല്‍ യൂണിവേഴ്‌സിറ്റി ഓഫ് ഹരിയാന, മാഹേന്ദര്‍ഗഢ് 3) സെന്‍ട്രല്‍ യൂണിവേഴ്‌സിറ്റി ഓഫ് ജമ്മു, ജമ്മു. 4) സെന്‍ട്രല്‍ യൂണിവേഴ്‌സിറ്റി ഓഫ് ഝാര്‍ഖണ്ഡ്, റാഞ്ചി. 5) സെന്‍ട്രല്‍ യൂണിവേഴ്‌സിറ്റി ഓഫ് കാശ്മീര്‍, ശ്രീനഗര്‍. 6) സെന്‍ട്രല്‍ യൂണിവേഴ്‌സിറ്റി ഓഫ് കര്‍ണാടക, ഗുല്‍ബര്‍ഗ് 7) സെന്‍ട്രല്‍ യൂണിവേഴ്‌സിറ്റി ഓഫ് കേരള, കാസര്‍കോഡ് 8) സെന്‍ട്രല്‍ യൂണിവേഴ്‌സിറ്റി ഓഫ് ഒറീസ, കോറാപുത്. 9) സെന്‍ട്രല്‍ യൂണിവേഴ്‌സിറ്റി ഓഫ് പഞ്ചാബ്, ഭട്ടിന്‍ഡ 10) സെന്‍ട്രല്‍ യൂണിവേഴ്‌സിറ്റി ഓഫ് രാജസ്ഥാന്‍, ബന്ദേര്‍സിന്ധ്രി, രാജസ്ഥാന്‍. 11) സെന്‍ട്രല്‍ യൂണിവേഴ്‌സിറ്റി ഓഫ് തമിഴ്‌നാട്, വാരൂര്‍. 12) സെന്‍ട്രല്‍ യൂണിവേഴ്‌സിറ്റി ഓഫ് ഗുജറാത്ത്, ഗുജറാത്ത്. 13) സെന്‍ട്രല്‍ യൂണിവേഴ്‌സിറ്റി ഓഫ് ഹിമാചല്‍ പ്രദേശ്. പ്രതിഫലനം; ഇത് ഉന്നതവിദ്യാഭ്യാസം ലഭ്യമാകുന്നത് വര്‍ദ്ധിപ്പിക്കുകയും മറ്റു സര്‍വകലാശാലകള്‍ക്ക് അനുകരണീയമായ മികവിന്റെ നിലവാരം സൃഷ്ടിക്കാനും സഹായിക്കും. വിദ്യാഭ്യാസ സൗകര്യങ്ങളുടെ കാര്യത്തില്‍ നിലവിലുള്ള മേഖലാ അസന്തുലതത്വങ്ങള്‍ കുറക്കാനും ഇത് സഹായിക്കും.
സംസ്ഥാന രൂപീകരണ ദിനത്തില്‍ പ്രധാനമന്ത്രി മേഘാലയയിലെ ജനങ്ങള്‍ക്ക് ആശംസകള്‍ നേര്‍ന്നു

സംസ്ഥാന രൂപീകരണ ദിനത്തില്‍ പ്രധാനമന്ത്രി ശ്രീ. നരേന്ദ്ര മോദി മേഘാലയയിലെ ജനങ്ങള്‍ക്ക് ആശംസകള്‍ നേര്‍ന്നു. ‘സംസ്ഥാന രൂപീകരണനാളില്‍ മേഘാലയയിലെ ജനങ്ങള്‍ക്ക് ആശംസകള്‍. മേഘാലയയിലെ ജനങ്ങള്‍ നമ്മുടെ രാഷ്ട്രത്തിനായി ശ്രദ്ധേയമായ സംഭാവനകള്‍ അര്‍പ്പിച്ചിട്ടുണ്ട്. സംസ്ഥാനത്തിന്റെ തുടര്‍ച്ചയായ പുരോഗതിക്കായി ഞാന്‍ പ്രാര്‍ഥിക്കുന്നു’, പ്രധാനമന്ത്രി പറഞ്ഞു.
ദേശീയ ഗ്രാമീണ ഉപജീവന ദൗത്യത്തിന്റെ ചട്ടക്കൂട്ടില്‍ വരുത്തേണ്ട മാറ്റങ്ങള്‍ കേന്ദ്ര മന്ത്രിസഭയുടെ അംഗീകാരം

ദാരിദ്ര്യ ലഘൂകരണത്തില്‍ ഊന്നിക്കൊണ്ട് ഗ്രാമീണ മേഖലയിലെ ക്ഷേമപദ്ധതികളില്‍ ആവശ്യമായ മാറ്റങ്ങള്‍ വരുത്താന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം തീരുമാനിച്ചു. ഇതനുസരിച്ച് ദേശീയ ഗ്രാമീണ ഉപജീവന ദൗത്യത്തിന്‍ കീഴിലുള്ള പലിശയിളവ് 100 ജില്ലകളിലേയ്ക്ക് കൂടി വ്യാപിപിക്കും. ഒപ്പം ഹിമായത്ത് പദ്ധതി, ദീന്‍ദയാല്‍ ഉപാധ്യായ ഗ്രാമീണ്‍ കൗശല്‍ യോജന തുടങ്ങിയ പദ്ധതികള്‍ വഴി പാവപ്പെട്ട കുടുംബങ്ങളിലെ യുവജനങ്ങള്‍ക്ക് നൈപുണ്യപരിശീലനത്തിന് കൂടുതല്‍ അവസരങ്ങള്‍ ഒരുക്കാനും കഴിയും. ഇതിന് പുറമേ അസം ഒഴികെയുള്ള മറ്റ് വടക്ക് കിഴക്കന്‍ സംസ്ഥാനങ്ങള്‍ക്ക് ഫണ്ട് അനുവദിക്കുന്നതിന് നിലവിലുള്ള മാനദണ്ഡങ്ങളില്‍ ഇളവ് വരുത്താനും കേന്ദ്ര മന്ത്രിസഭാ യോഗം തീരുമാനിച്ചു.
കോവിഡ് 19 വാക്‌സിന്‍ ഗവേഷണ, നിര്‍മ്മാണവുമായി ബന്ധപ്പെട്ട അവലോകനയോഗത്തില്‍ പ്രധാനമന്ത്രി അധ്യക്ഷത വഹിച്ചു

കോവിഡ്-19 നെതിരായ വാക്‌സിന്‍ നിര്‍മാണ ഗവേഷണപ്രവര്‍ത്തനങ്ങള്‍, പരിശോധനാ സംവിധാനം, സമ്പര്‍ക്ക പട്ടികയില്‍ ഉള്ളവരെ കണ്ടെത്തല്‍, മരുന്നു നിര്‍മ്മാണം തുടങ്ങിയവയുമായി ബന്ധപ്പെട്ട് ഇന്ന് നടന്ന അവലോകനയോഗത്തില്‍ പ്രധാനമന്ത്രി ശ്രീ നരേന്ദ്ര മോദി അധ്യക്ഷത വഹിച്ചു. കേന്ദ്ര ആരോഗ്യമന്ത്രി ഡോ. ഹര്‍ഷ് വര്‍ദ്ധന്‍, നീതി ആയോഗ് അംഗം (ആരോഗ്യം), പ്രിന്‍സിപ്പല്‍ സയന്റിഫിക് അഡൈ്വസര്‍, മുതിര്‍ന്ന ശാസ്ത്രജ്ഞര്‍, ഉദ്യോഗസ്ഥര്‍ എന്നിവര്‍ യോഗത്തില്‍ പങ്കെടുത്തു. വാക്‌സിന്‍ ഗവേഷണ പ്രവര്‍ത്തനങ്ങളില്‍ ഏര്‍പ്പെട്ടിരിക്കുന്ന ഇന്ത്യന്‍ വാക്‌സിന്‍ ഡെവലപ്പര്‍മാരുടെയും നിര്‍മാതാക്കളുടെയും പരിശ്രമങ്ങളെ അഭിനന്ദിച്ച പ്രധാനമന്ത്രി ഈ മേഖലയില്‍ ഗവണ്‍മെന്റിന്റെ എല്ലാ പിന്തുണയും തുടരുമെന്ന് വാഗ്ദാനം ചെയ്തു. നിയന്ത്രണ പരിഷ്‌കരണങ്ങള്‍ (റെഗുലേറ്ററി റിഫോം) ചലനാത്മക പ്രവര്‍ത്തനമാണെന്നും നൂതന സമീപനരീതികള്‍ ഉയര്‍ന്നു വരുന്നതിനാല്‍ എല്ലാ മേഖലകളിലും മുന്‍കൂട്ടിയുള്ള പ്രവര്‍ത്തനങ്ങള്‍ അനിവാര്യമാണെന്നും പ്രധാനമന്ത്രി പറഞ്ഞു. വാക്‌സിന്‍ വിതരണത്തിനായുള്ള ആരോഗ്യ മന്ത്രാലയത്തിന്റെ സമഗ്ര സമ്പ്രദായത്തിന്റെ നിലവിലെ സ്ഥിതി പ്രധാനമന്ത്രി പരിശോധിച്ചു. ആവശ്യത്തിന് വാക്‌സിന്‍ സംഭരിക്കാനുള്ള സംവിധാനം, ശേഖരിച്ച വസ്തുക്കള്‍ വലിയതോതില്‍ സൂക്ഷിക്കുന്നതിനുള്ള സാങ്കേതിക വിദ്യ, ചെറു യൂണിറ്റുകളിലേക്കുള്ള നിറയ്ക്കല്‍, ഫലപ്രദമായ വിതരണ സംവിധാനം എന്നിവക്കുള്ള തയ്യാറെടുപ്പുകള്‍ പ്രധാനമന്ത്രി അവലോകനം ചെയ്തു. സീറോ സര്‍വൈലന്‍സും കോവിഡ് ടെസ്റ്റുകളും വര്‍ദ്ധിപ്പിക്കേണ്ടതുണ്ടെന്ന് പ്രധാനമന്ത്രി പറഞ്ഞു. നിരന്തരം പരിശോധന നടത്താനും, ചെലവ് കുറഞ്ഞ മാര്‍ഗത്തില്‍ വേഗത്തില്‍ ഫലം ലഭിക്കുകയും ചെയ്യുന്ന സൗകര്യം എല്ലാവര്‍ക്കും എത്രയും പെട്ടെന്ന് ലഭ്യമാക്കണമെന്നും അദ്ദേഹം പറഞ്ഞു. പാരമ്പര്യ ചികിത്സാ രീതികള്‍ തുടര്‍ച്ചയായുള്ള നിരന്തര ശാസ്ത്രീയ പരിശോധനകള്‍ക്ക് വിധേയമാക്കേണ്ടതിന്റെ ആവശ്യം പ്രധാനമന്ത്രി എടുത്തുപറഞ്ഞു. തെളിവ് അടിസ്ഥാനമാക്കിയുള്ള ഗവേഷണ പ്രവര്‍ത്തനങ്ങള്‍ നടത്തുകയും പ്രതിസന്ധിഘട്ടത്തില്‍ വിശ്വാസ്യതയുള്ള പരിഹാരമാര്‍ഗങ്ങള്‍ നിര്‍ദ്ദേശിക്കുകയും ചെയ്യുന്ന ആയുഷ് മന്ത്രാലയത്തിന്റെ പ്രവര്‍ത്തനങ്ങളെ പ്രധാനമന്ത്രി അഭിനന്ദിച്ചു. രാജ്യത്തിന് മാത്രമല്ല, മുഴുവന്‍ ലോകത്തിനും ചെലവുകുറഞ്ഞതും എളുപ്പത്തില്‍ ലഭ്യമായതുമായ പരിശോധനാ സംവിധാനം, വാക്‌സിന്‍, മരുന്നുകള്‍ എന്നിവ ലഭ്യമാക്കാനുള്ള ഇന്ത്യയുടെ പ്രതിജ്ഞാബദ്ധത അദ്ദേഹം ആവര്‍ത്തിച്ചു വ്യക്തമാക്കി. കോവിഡിനെതിരെ ജാഗ്രത തുടരാനും എല്ലാതലത്തിലും സജ്ജരായിരിക്കാനും പ്രധാനമന്ത്രി ശ്രീ നരേന്ദ്ര മോദി അവലോകനയോഗത്തില്‍ ആഹ്വാനം ചെയ്തു
പ്രധാനമന്ത്രി  നരേന്ദ്ര മോദിയും   വിയറ്റ്നാം കമ്മ്യൂണിസ്റ്റ് പാർട്ടി  ജനറൽ സെക്രട്ടറി  ഗുയെൻ ഫു ട്രോങ്ങും തമ്മിൽ സംസാരിച്ചു

പ്രധാനമന്ത്രി ശ്രീ നരേന്ദ്ര മോദിയും കമ്മ്യൂണിസ്റ്റ് പാർട്ടി ഓഫ് വിയറ്റ്നാം ജനറൽ സെക്രട്ടറി ഗുയെൻ ഫു ട്രോങ്ങും തമ്മിൽ ഇന്ന് ടെലിഫോൺ സംഭാഷണം നടന്നു. ഇന്ത്യയും വിയറ്റ്‌നാമും തമ്മിലുള്ള നയതന്ത്രബന്ധം സ്ഥാപിച്ചതിന്റെ 50-ാം വാർഷികം ഈ വർഷം ആഘോഷിക്കുന്ന വേളയിൽ ഇരു നേതാക്കളും പരസ്പരം അഭിനന്ദിച്ചു. 2016ലെ പ്രധാനമന്ത്രിയുടെ വിയറ്റ്നാം സന്ദർശന വേളയിൽ സ്ഥാപിതമായ ഇന്ത്യ-വിയറ്റ്നാം സമഗ്ര തന്ത്രപരമായ പങ്കാളിത്തത്തിന് കീഴിലുള്ള വിപുലമായ സഹകരണത്തിന്റെ ദ്രുതഗതിയിൽ അവർ സംതൃപ്തി രേഖപ്പെടുത്തി. ഇന്ത്യയുടെ ആക്റ്റ് ഈസ്റ്റ് പോളിസിയുടെയും ഇന്തോ-പസഫിക് ദർശനത്തിന്റെയും ഒരു പ്രധാന സ്തംഭമെന്ന നിലയിൽ വിയറ്റ്നാമിന്റെ പ്രാധാന്യം പ്രധാനമന്ത്രി ആവർത്തിച്ചു, നിലവിലുള്ള സംരംഭങ്ങളിൽ ദ്രുതഗതിയിലുള്ള പുരോഗതിക്കായി പ്രവർത്തിക്കുന്നതിനൊപ്പം ഉഭയകക്ഷി ബന്ധത്തിന്റെ വ്യാപ്തി വർദ്ധിപ്പിക്കാനും ശ്രമിച്ചു. വിയറ്റ്‌നാമിൽ ഇന്ത്യയുടെ ഔഷധങ്ങൾക്കും കാർഷികോൽപ്പന്നങ്ങൾക്കും വിപണി പ്രവേശനം കൂടുതൽ സുഗമമാക്കാനും പ്രധാനമന്ത്രി അഭ്യർത്ഥിച്ചു. ഇരു രാജ്യങ്ങളും തമ്മിലുള്ള ചരിത്രപരവും സാംസ്ക്കാരികവുമായ ബന്ധങ്ങൾ എടുത്തുകാട്ടിയ പ്രധാനമന്ത്രി വിയറ്റ്നാമിലെ ചാം സ്മാരകങ്ങൾ പുനഃസ്ഥാപിക്കുന്നതിൽ ഇന്ത്യയുടെ പങ്കാളിത്തത്തിൽ സന്തോഷം പ്രകടിപ്പിച്ചു. ഇരു രാജ്യങ്ങളും തമ്മിലുള്ള പ്രതിരോധ പങ്കാളിത്തം വർധിപ്പിക്കാൻ നേതാക്കൾ സമ്മതിച്ചു. ഉക്രെയ്‌നിലെ നിലവിലെ പ്രതിസന്ധിയും ദക്ഷിണ ചൈനാ കടലിലെ സ്ഥിതിയും ഉൾപ്പെടെ, പൊതുവായ താൽപ്പര്യമുള്ള ആഗോള, മേഖലാ വിഷയങ്ങളെക്കുറിച്ചും അവർ വീക്ഷണങ്ങൾ കൈമാറി. –ND–
റെയില്‍വേയിലൂടെ, ഞങ്ങള്‍ അവശേഷിപ്പിച്ച പ്രദേശങ്ങളെ ബന്ധിപ്പിക്കുന്നു: പ്രധാനമന്ത്രി മോദി

രാജ്യത്തിന്റെ പരസ്പര ബന്ധമില്ലാത്തതും അവഗണിക്കപ്പെടുന്നതുമായ പ്രദേശങ്ങളെ റെയില്‍പ്പാതയിലൂടെ ബന്ധിപ്പിക്കുന്നതായി പ്രധാനമന്ത്രി ശ്രീ നരേന്ദ്ര മോദി പറഞ്ഞു. ഗുജറാത്തിലെ കെവാഡിയയിലേക്ക് രാജ്യത്തിന്റെ വിവിധ പ്രദേശങ്ങളെ ബന്ധിപ്പിക്കുന്ന എട്ട് ട്രെയിനുകള്‍ ഫ്‌ളാഗ്ഓഫ് ചെയ്ത് വീഡിയോ കോണ്‍ഫറന്‍സിംഗിലൂടെ സംസാരിക്കുകയായിരുന്നു അദ്ദേഹം. സംസ്ഥാനത്ത് റെയില്‍വേയുമായി ബന്ധപ്പെട്ട നിരവധി പദ്ധതികള്‍ ഉദ്ഘാടനം ശ്രീ മോദി ഉദ്ഘാടനം ചെയ്തു. ബ്രോഡ് ഗേജിംഗിന്റെയും വൈദ്യുതീകരണത്തിന്റെയും വേഗത വര്‍ദ്ധിച്ചുവെന്നും ഉയര്‍ന്ന വേഗതയ്ക്കായി പാളങ്ങള്‍ തയ്യാറാക്കുന്നുണ്ടെന്നും പ്രധാനമന്ത്രി പറഞ്ഞു. സെമി ഹൈ സ്പീഡ് ട്രെയിനുകളുടെ ഓട്ടം പ്രാപ്തമാക്കി, ഞങ്ങള്‍ അതിവേഗ ശേഷിയിലേക്ക് നീങ്ങുകയാണ്. ഇതിനായി ബജറ്റ് വിഹിതം പലമടങ്ങ് വര്‍ദ്ധിപ്പിച്ചു, പ്രധാനമന്ത്രി പറഞ്ഞു. റെയില്‍വേ, പരിസ്ഥിതി സൗഹൃദമായി നിലനില്‍ക്കുന്നുണ്ടെന്ന് ഉറപ്പുവരുത്തുകയാണെന്നും പ്രധാനമന്ത്രി ചൂണ്ടിക്കാട്ടി. ഹരിത കെട്ടിട സര്‍ട്ടിഫിക്കേഷനുമായി ആരംഭിക്കുന്ന ഇന്ത്യയിലെ ആദ്യത്തെ റെയില്‍വേ സ്റ്റേഷനാണ് കെവാഡിയ സ്റ്റേഷന്‍. റെയില്‍വേയുമായി ബന്ധപ്പെട്ട ഉല്‍പാദനത്തിലും സാങ്കേതികവിദ്യയിലും ആത്മനിര്‍ഭര്‍ഭാരതിന്റെ പ്രാധാന്യത്തെക്കുറിച്ച് അദ്ദേഹം ഊന്നിപ്പറഞ്ഞു. ഉയര്‍ന്ന കുതിരശക്തിയുള്ള ഇലക്ട്രിക് ലോക്കോമോട്ടീവിന്റെ പ്രാദേശിക നിര്‍മ്മാണം മൂലമാണ് ലോകത്തിലെ ആദ്യത്തെ ഇരട്ട ലോംഗ് ഹോള്‍ കണ്ടെയ്‌നര്‍ ട്രെയിന്‍ ഇന്ത്യക്ക് ആരംഭിക്കാന്‍ കഴിഞ്ഞത്. ഇന്ന്, തദ്ദേശീയമായി നിര്‍മ്മിച്ച ആധുനിക ട്രെയിനുകള്‍ ഇന്ത്യന്‍ റെയില്‍വേയുടെ ഭാഗമാണെന്ന് പ്രധാനമന്ത്രി പറഞ്ഞു. റെയില്‍വേ പരിവര്‍ത്തനത്തിന്റെ ആവശ്യകത നിറവേറ്റുന്നതിന് വൈദഗ്ധ്യമുള്ള പ്രത്യേക മനുഷ്യശക്തിയും പ്രൊഫഷണലുകളും ആവശ്യമാണെന്ന് പ്രധാനമന്ത്രി ഊന്നിപ്പറഞ്ഞു. ഈ ആവശ്യം വഡോദരയില്‍ റെയില്‍വേ കല്‍പ്പിത സര്‍വകലാശാല സ്ഥാപിക്കാന്‍ കാരണമായി. ഈ നിലവാരം പുലര്‍ത്തുന്ന ചുരുക്കം ചില രാജ്യങ്ങളില്‍ ഒന്നാണ് ഇന്ത്യ. റെയില്‍ ഗതാഗതം, ബഹുതല ഗവേഷണം, പരിശീലനം എന്നിവയ്ക്കുള്ള ആധുനിക സൗകര്യങ്ങള്‍ ലഭ്യമാക്കുന്നു. 20 സംസ്ഥാനങ്ങളില്‍ നിന്നുള്ള പ്രഗത്ഭരായ യുവാക്കള്‍ക്ക് റെയില്‍വേയുടെ ഇന്നിനെയും ഭാവിയെയും നയിക്കാന്‍ പരിശീലനം നല്‍കുന്നു. നവീകരണത്തിലൂടെയും ഗവേഷണത്തിലൂടെയും റെയില്‍വേ നവീകരിക്കാന്‍ ഇത് സഹായിക്കുമെന്ന് പ്രധാനമന്ത്രി പറഞ്ഞു.
ഗ്രൂപ്പ് ക്യാപ്റ്റൻ വരുൺ സിങ്ങിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഗ്രൂപ്പ് ക്യാപ്റ്റൻ വരുൺ സിങ്ങിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു; "ഗ്രൂപ്പ് ക്യാപ്റ്റൻ വരുൺ സിംഗ് അഭിമാനത്തോടെയും ധീരതയോടും അത്യധികം പ്രൊഫഷണലിസത്തോടെയും രാജ്യത്തെ സേവിച്ചു. അദ്ദേഹത്തിന്റെ വിയോഗത്തിൽ ഞാൻ അങ്ങേയറ്റം വേദനിക്കുന്നു. രാഷ്ട്രത്തിനായുള്ള അദ്ദേഹത്തിന്റെ മഹത്തായ സേവനം ഒരിക്കലും മറക്കില്ല. അദ്ദേഹത്തിന്റെ കുടുംബത്തിനും സുഹൃത്തുക്കൾക്കും അനുശോചനം അറിയിക്കുന്നു. ഓം ശാന്തി."
സ്‌കാറ്റ്‌സാറ്റ് - 1 ഉപഗ്രഹത്തിന്റെ വിജയകരമായ വിക്ഷേപണത്തില്‍ പ്രധാനമന്ത്രി ഐ.എസ്.ആര്‍.ഒ. യെ അഭിനന്ദിച്ചു.

നൂതന കാലാവസ്ഥാ ഉപഗ്രഹമായ സ്‌കാറ്റ്‌സാറ്റ് – 1 ഉം ഏഴ് അനുബന്ധ സഹയാത്രാ ഉപഗ്രഹങ്ങളും വച്ച് കൊണ്ട് പി.എസ്.എല്‍.വി. -35 ന്റെ വിജയകരമായ വിക്ഷേപണത്തില്‍ ഐ.എസ്.ആര്‍.ഒ. യെയും അതിന്റെ ശാസ്ത്രജ്ഞരെയും പ്രധാനമന്ത്രി അഭിനന്ദിച്ചു. ”ഇന്ത്യക്ക് അത്യധികം ആഹ്ലാദത്തിന്റെയും അഭിമാനത്തിന്റെയും നിമിഷമാണ്. പി.എസ്.എല്‍.വി – സി 35 / സ്‌കാറ്റ്‌സാറ്റ് – 1, 7 സഹയാത്ര ഉപഗ്രഹങ്ങളുടെ വിജയകരമായ വിക്ഷേപണത്തിന് ഐ.എസ്.ആര്‍.ഒ. ക്ക് അഭിനന്ദനങ്ങള്‍. നമ്മുടെ ബഹിരാകാശ ശാസ്ത്രജ്ഞര്‍ ചരിത്രം രചിക്കല്‍ തുടരുന്നു. അവരുടെ പുതുമയുള്ള അത്യുല്‍സാഹം 125 കോടി ഇന്ത്യന്‍ ജീവിതങ്ങളെ സ്പര്‍ശിക്കുകയും ലോകത്താകെ ഇന്ത്യയ്ക്ക് അഭിമാനമുണ്ടാക്കുകയും ചെയ്തു”- പ്രധാനമന്ത്രി പറഞ്ഞു.
ഇരട്ടനികുതിയും ആദായനികുതി വെട്ടിപ്പും ഒഴിവാക്കാനുള്ള ഇന്ത്യ-ന്യൂസിലന്‍ഡ് ചര്‍ച്ചയില്‍ ഉരുത്തിരിഞ്ഞ മൂന്നാമതു കരാര്‍ കേന്ദ്രമന്ത്രിസഭ അംഗീകരിച്ചു

ഇരട്ടനികുതിയും ആദായനികുതി വെട്ടിപ്പും ഒഴിവാക്കാനുള്ള ഇന്ത്യ-ന്യൂസിലന്‍ഡ് ചര്‍ച്ചയില്‍ ഉരുത്തിരിഞ്ഞ മൂന്നാമതു കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ അംഗീകാരം നല്‍കി. 2016 ഒക്ടോബര്‍ 26നായിരുന്നു കരാര്‍ ഒപ്പുവെച്ചത്. നികുതിവെട്ടിപ്പും നികുതി ഒഴിവാക്കലും തടയുന്നതിനായി നിര്‍ണായക വിവരങ്ങള്‍ കൈമാറുന്നതു വേഗത്തിലാക്കാന്‍ കരാര്‍ സഹായകമാകും. ഇരു രാജ്യങ്ങള്‍ക്കിടയിലുണ്ടാകുന്ന നികുതിശേഖരണം സുഗമമാക്കാനും ഇതു നല്ലതാണ്. നിലവിലുള്ള കരാറിലുള്ള വിവരങ്ങള്‍ കൈമാറുന്നതു സംബന്ധിച്ച 26ാം വകുപ്പ്, വിവരങ്ങള്‍ കൈമാറാനുള്ള രാജ്യാന്തരനിലവാരത്തിന്റെ രീതിയില്‍ പുതുക്കിക്കൊണ്ട് പുതിയ വകുപ്പ് ചേര്‍ത്തിട്ടുണ്ട്. നികുതി പിരിക്കുന്നതില്‍ സഹായം എന്ന പുതിയ വകുപ്പ് ഉള്‍പ്പെടുത്തിയിട്ടുമുണ്ട്. കരാര്‍ പ്രാബല്യത്തില്‍ വരുത്തുന്നതിനായി ഇരു രാജ്യങ്ങളിലെയും നിയമങ്ങളില്‍ വരുത്തേണ്ട മാറ്റങ്ങള്‍ സംബന്ധിച്ച നടപടിക്രമം പൂര്‍ത്തിയായതായി വിജ്ഞാപനം പുറത്തിറങ്ങുന്ന ദിവസം കരാര്‍ പ്രാബല്യത്തില്‍ വരും.
പെട്രാപോള്‍ ഇന്റഗ്രേറ്റഡ് ചെക് പോസ്റ്റ് സംയുക്തമായി സമര്‍പ്പിച്ചു

പ്രധാനമന്ത്രി ശ്രീ. നരേന്ദ്ര മോദിയും ബംഗ്ലാശ്ദേ പ്രധാനമന്ത്രി ഷെയ്ഖ് ഹസീനയും ചേര്‍ന്ന് വീഡിയോ കോണ്‍ഫറന്‍സിങ്ങിലൂടെ #ഇന്റഗ്രേറ്റഡ് ചെക് പോസ്റ്റ് (ഐ.സി.പി.) ഉദ്ഘാടനം ചെയ്തു. കൊല്‍ക്കത്തയില്‍നിന്ന് പശ്ചിമബംഗാള്‍ മുഖ്യമന്ത്രി മമതാ ബാനര്‍ജിയും വീഡിയോ കോണ്‍ഫറന്‍സിങ്ങിലൂടെ പരിപാടിയില്‍ പങ്കെടുത്തു. ഇന്ത്യ-ബംഗ്ലാദേശ് വ്യാപാരത്തിനായുള്ള പ്രധാനപ്പെട്ട കര അതിര്‍ത്തിയാണ് പെട്രാപോള്‍-ബേനാപോള്‍. ഇന്ത്യ-ബംഗ്ലാദേശ് വ്യാപാരത്തിന്റെ 50 ശതമാനത്തിലേറെ പെട്രാപോള്‍ വഴിയാണു നടക്കുന്നത്. പെട്രാപോള്‍ ഐസി.പി. വഴി 15,000 കോടി രൂപയിലേറെ മൂല്യമുള്ള വ്യാപാരം നടക്കുന്നുണ്ട്. ഇതാകട്ടെ, ഇന്ത്യയിലെ എല്ലാ ലാന്‍ഡ് പോര്‍ട്ടുകളിലൂടെയും ലാന്‍ഡ് കസ്റ്റംസ് സ്‌റ്റേഷനുകളിലൂടെയും കൂടി നടക്കുന്നതിലും കൂടുതല്‍ തുകയുടേതാണ്. ഓരോ വര്‍ഷവും പെട്രാപോള്‍-ബേനാപോള്‍ വഴി ഏകദേശം 15 ലക്ഷം ആള്‍ക്കാരും ഒന്നര ലക്ഷം ട്രക്കുകളും കടന്നുപോകുന്നുണ്ട്. സുരക്ഷ, ഇമിഗ്രേഷന്‍, കസ്റ്റംസ്, ക്വാറന്റൈന്‍ തുടങ്ങിയ പ്രവര്‍ത്തനങ്ങള്‍ ഫലപ്രദമായി നടത്താനുള്ള സൗകര്യം പെട്രാപോള്‍ ഐ.സി.പി. പ്രദാനം ചെയ്യും. അതിര്‍ത്തിക്കു കുറുകെയുള്ള ആള്‍ക്കാരുടെയും ചരക്കിന്റെയും ഗതാഗതം സുഗമമാക്കുന്നതിനുള്ള സൗകര്യങ്ങള്‍ ഒരുക്കുകയും ചെയ്യും. അഗര്‍ത്തല (ഇന്ത്യ)-അഖോറ (ബംഗ്ലാദേശ്) അതിര്‍ത്തിയില്‍ അഗര്‍ത്തല ഐ.സി.പി. കഴിഞ്ഞാല്‍ ഇന്ത്യ-ബംഗ്ലാദേശ് അതിര്‍ത്തിയിലെ രണ്ടാമത്തെ ഐ.സി.പി. ആയിരിക്കും പെട്രാപോള്‍ ഐ.സി.പി. ദക്ഷിണേഷ്യയിലെ ഏറ്റവും വലിയ ലാന്‍ഡ് പോര്‍ട്ടുമായിരിക്കും ഇത്. പെട്രാപോള്‍ ഐ.സി.പി. പ്രവര്‍ത്തന ക്ഷമമാകുന്നതോടെ ശേഷി രണ്ടിരട്ടിയായി വര്‍ധിക്കുമെന്നും പ്രാദേശിക വ്യാപാരിസമൂഹത്തിന് കടത്തുസമയത്തിലും വിലയിലും ഗണ്യമായ നേട്ടമുണ്ടാകുമെന്നും ആണു പ്രതീക്ഷിക്കുന്നത്. പെട്രാപോള്‍ ഐ.സി.പി. പ്രവര്‍ത്തനക്ഷമമാകുന്നത് ഇന്ത്യയും ബംഗ്ലാദേശുമായുള്ള സാമ്പത്തിക സമന്വയവും ബന്ധവും മെച്ചപ്പെടുത്തുകയും ചെയ്യും.
ഉള്‍നാടന്‍ ജലഗതാഗത അതോറിറ്റിക്ക് കടപ്പത്രം ഇറക്കാന്‍ അനുമതി

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഉള്‍നാടന്‍ ജലഗതാഗത അതോറിറ്റിക്ക് 2017-18ല്‍ ബജറ്റിന് പുറത്ത് 660 കോടി രൂപ കണ്ടെത്തുന്നതിന് ഇന്ത്യാ ഗവണ്‍മെന്റ് ഇറക്കുന്നതിനുള്ള അനുമതിക്ക് പുനര്‍സാധുത നല്‍കി. ഈ ബോണ്ടുകളില്‍ നിന്നുള്ള വരുമാനം 2016-ലെ ദേശീയ ജലപാത നിയമത്തിന്റെ (2014 ഏപ്രില്‍ 12 മുതല്‍ പ്രാബല്യത്തിലുള്ള) അടിസ്ഥാനത്തിലുള്ള ദേശീയ ജലപാതകളുടെ വികസനത്തിനും പരിപാലനത്തിനുമായി ഉപയോഗിക്കും. ബോണ്ടുകളില്‍ നിന്നും ലഭിക്കുന്ന തുക അടിസ്ഥാനസൗകര്യവികസനത്തിനുള്ള ഫണ്ടുകള്‍ വര്‍ദ്ധിപ്പിക്കുന്നതിന് വിനിയോഗിക്കും. ഈ ഫണ്ട് പൂര്‍ണ്ണമായും മൂലധന ചെലവുകള്‍ക്ക് മാത്രമേ ഉപയോഗിക്കാന്‍ പാടുള്ളു. ഈ നിക്ഷേപങ്ങള്‍ 2017-18ല്‍ കണ്ടെത്തിയിട്ടുള്ള ഏകദേശം 2412.50 കോടി രൂപയുടെ ദേശീയ ജലപാതകളുടെ വികസനത്തിന് വേണ്ടിയാണ് വിനിയോഗിക്കേണ്ടത്. 2017 ഏപ്രില്‍ 12ന് ലോകബാങ്ക് ജലമാര്‍ഗ് വികാസ് പദ്ധതിക്കായി 375 ദശലക്ഷം യു.എസ്. ഡോളറിന്റെ വായ്പയ്ക്ക് അംഗീകാരം നല്‍കിയിട്ടുണ്ട്. 2017-18ല്‍ ജലമാര്‍ഗ് വികാസ് പദ്ധതിക്ക് വേണ്ട 1715 കോടി രൂപയില്‍, ലോകബാങ്ക് വായ്പയില്‍ നിന്നും 857.50 കോടി രൂപ ലഭിക്കുമെന്നാണ് പ്രതീക്ഷ. അതിന്റെ അടിസ്ഥാനത്തില്‍ 2017-18ല്‍ മൊത്തം 2412.50 കോടി രൂപ ആവശ്യമായി വരും. 2016-17ല്‍ ഉള്‍നാടന്‍ ജല ഗതാഗത അതോറിറ്റിക്ക് മൂലധന ആസ്തികള്‍ സൃഷ്ടിക്കാനായി 2960.60 കോടി രൂപ അനുവദിച്ചിരുന്നു. 2017-18 ലെ ബജറ്റ് എസ്റ്റിമേറ്റില്‍ അത് 228 കോടിയായി കുറച്ചു. ഈ വിടവ് നികത്തുന്നതിനാണ് ഇപ്പോള്‍ ബോണ്ട് ഇറക്കാന്‍ അനുമതി നല്‍കുന്നത്. ബജറ്റിന് പുറത്തും നിന്നും കണ്ടെത്തുന്ന ഈ 660 കോടി രൂപയ്ക്ക് വേണ്ട പലിശ കേന്ദ്ര ഗവണ്‍മെന്റ് നല്‍കും. ഷിപ്പിംഗ് മന്ത്രാലയത്തിന്റെ ആവശ്യങ്ങളില്‍ വേണ്ട ബജറ്റ് വ്യവസ്ഥകള്‍ ഉള്‍പ്പെടുത്തി ബോണ്ടുമായി ബന്ധപ്പെട്ട സേവനങ്ങള്‍ക്ക് എപ്പോഴക്കോ ആവശ്യമായി വരുന്നുവോ അത് നിര്‍വഹിക്കുന്നതിന് വേണ്ട സഹായം ഒരുക്കും. പലിശ അര്‍ദ്ധവാര്‍ഷിക അടിസ്ഥാനത്തിലും മുതല്‍ കാലാവധി പൂര്‍ത്തിയാകുന്ന മുറയ്ക്കുമായിരിക്കും നല്‍കുക. സെബിയുമായി സഹകരിച്ച് ആവശ്യമായ ലീഡ് മാനേജര്‍മാരെ നിയമിച്ചുകൊണ്ട് ഉള്‍നാടന്‍ ജലഗതാഗത അതോറിറ്റിയായിരിക്കും ഇതിന് വേണ്ട നടപടിക്രമങ്ങളൊക്കെ ചെയ്യുക. കടം വാങ്ങുന്നവര്‍ക്ക് നല്ല ഈട് ലഭിക്കുന്നതിന് ആകര്‍ഷമായ രീതിയില്‍ രണ്ടുഗഡുക്കളായിട്ടായിരിക്കും ഫണ്ട് നല്‍കുക. 2017-18ലെ അവസാനത്തെ നാലാം പാദത്തിലെ പ്രത്യേകിച്ച് 2017-18ലെ അവസാന രണ്ടു മാസത്തെ വായ്പയെടുക്കല്‍ ഒഴിവാക്കണം എന്നിവയാണ് ഇവയുടെ വ്യവസ്ഥകള്‍.
എണ്ണക്കമ്പനികള്ക്ക്ത അസംസ്‌കൃത എണ്ണ ഇറക്കുമതിക്ക് പുതിയ നയം

പൊതുമേഖല എണ്ണക്കമ്പനികള്ക്ക് അസംസ്‌കൃത എണ്ണ ഇറക്കുമതിക്ക് നിലവിലുള്ള നയം പുതുക്കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്ന്ന് കേന്ദ്ര മന്ത്രിസഭായോഗം തീരുമാനിച്ചു. ഇറക്കുമതി സംബന്ധിച്ച നയം സ്വന്തമായി ആവിഷ്‌ക്കരിക്കാന്‍ എണ്ണക്കമ്പനികള്ക്ക് അധികാരം നല്കുയന്ന തരത്തിലാണ് ഭേദഗതി. അസംസ്‌കൃത എണ്ണ ഇറക്കുമതിയ്ക്ക് കൂടുതല്‍ കാര്യക്ഷമവും, അയവുള്ളതും, ചലനാത്മകവുമായ നയരൂപീകരണത്തിന് ഇത് വഴിയൊരുക്കും. ആത്യന്തികമായി ഉപഭോക്താവിന് ഇത് ഗുണപ്രദമാവുകയും ചെയ്യും. 1979ല്‍ അന്നത്തെ കേന്ദ്ര മന്ത്രിസഭ അംഗീകരിച്ച നയമാണ് ഇപ്പോഴും തുടരുന്നത്. 2001ല്‍ നവരത്‌ന, മഹാരത്‌ന കമ്പനികള്ക്ക്അ കൂടുതല്‍ സ്വയംഭരണം അനുവദിക്കുകയുണ്ടായി.